**6. VPRAŠANJE, 05.12.2024 10:03**

Pozdravljeni! Glede na to, da se bo na projektu vgradilo 2 transformatorja nazivne moči 1000 kVA, nas zanima ali bi lahko kot referenčno delo poleg vgradnje 2-eh transformatorjev nazivnih moči 500 kVA upoštevali tudi vgradnjo 1 transformatorja nazivne moči 1000 kVA? Menimo, da bi s tem referenčnim delom izkazali sposobnost vgradnje 2-eh transformatorjev 1000kVA. Tako da prosimo naročnika naj upošteva tudi to referenčno delo.

**ODGOVOR:**

Naročnik reference ne bo spreminjal.

**5. VPRAŠANJE, 05.12.2024 09:03**

Spoštovani, v razpisu zahtevate: Ponudnik mora zagotoviti naslednje kadre: - vodjo gradbenih del – pooblaščeni inženir, Ponudnik mora za prijavljene kadre izpolniti obrazec Kadrovska struktura in predložiti naslednja dokazila: - za vodjo gradbenih del: potrdilo o izobrazbi gradbene smeri ali o opravljenem strokovnem izpitu gradbene stroke in z navedbo št. vpisa v Imenik pooblaščenih inženirjev pri IZS za strokovno področje G – Gradbeništvo ali v Imenik vodij del pri IZS za strokovno področje G – Gradbeništvo ali v Imenik vodij gradnje pri OZS oziroma potrdilo o vpisu v enega izmed navedenih imenikov, - za vse prijavljene kadre: kopije M-1 oziroma M-1/M-2 obrazca, ter v primeru sprememb še kopije M-3 obrazca ali kopije pogodbe o zaposlitvi (z zakritimi osebnimi in zaupnimi podatki). Naziv Pooblaščeni inženir pripada samo tistim, ki so vpisani v imenik Pooblaščenih inženirjev. Pri dokazilih navajate tudi možnost, da je vodja gradbenih del vpisan v imenik vodij del, kar pomeni da ima poklicni naziv vodja del in ne pooblaščeni inženir. Na IZS se vodita dva imenika. - IMENIK POOBLAŠČENIH INŽENIRJEV - V imenik pooblaščenih inženirjev so poleg pooblaščenih inženirjev (7. člen ZAID) vpisani tudi nadzorni inženirji (3. do 6. dostavek 55. člena ZAID) in tujci, ki so si v RS pridobili priznanje poklicne kvalifikacije pooblaščeni inženir. - IMENIK VODIJ DEL - V imenik vodij del so vpisani vodje del (19. člen GZ-1) in tujci, ki so si v RS pridobili priznanje poklicne kvalifikacije vodja del. Ali pravilno razumemo zahtevo, da lahko izpolnimo pogoj z vodjo gradnje, ki je vpisan v imenik vodij del - poklicna kvalifikacija vodja del? OPOMBA: Po GZ lahko vodja del opravlja funkcijo vodje gradnje. To možnost imate sicer opisano, vendar je kontradiktorna z navedbo višje, kjer imate navedeno "vodjo gradbenih del – pooblaščeni inženir".

**ODGOVOR:**

Pogoj je izpolnjen z vodjo gradnje, ki je vpisan v imenik vodij del – poklicna kvalifikacija vodja del ali s pooblaščenim inženirjem gradbene stroke vpisanim v imenik pri IZS.

**4. VPRAŠANJE, 04.12.2024 07:35**

Naročnika prosimo za odgovor na spodnji vprašanji: 1. V dokumentu JPE SIR 398-24 Tabela za pregled izpolnjevanja pogojev FVE Verovškova 70, se zahteva tudi vnos podatkov za transformator, kateri pa ni v obsegu gradnje FVE na tej lokaciji. Prosimo potrditev naročnika da podatki za transformator niso zahtevani in se polji lahko pusti neizpolnjeni oz. da se objavi nov dokument. 2. V popisih za FVE Verovškova je v tč. V. Ostalo 5.15. zahtevana Dobava, montaža, priključitev in parametriranje mrežne opreme, vključno z morebitno programsko opremo za vzpostavitev oddaljenega dostopa in nadzora elektrarne iz nadzornega sistema investitorja in vzpostavitev izmenjave podatkov meritev. Glede na zahteve v tabelah za pregled izpolnjevanja pogojev za obe FVE, bi bilo navedeno potrebno zajeti tudi za FVE Koseze. Prosimo za potrditev, ter podatek v kateri postavki se to upošteva oz. da se objavi nov popis. Hvala.

**ODGOVOR:**

1. Ker transformator ni predmet dobave, vpis podatkov za FVE Verovškova 70, ni potreben.
2. Vrednost zahteve za vzpostavitev oddaljenega dostopa in nadzora elektrarne iz nadzornega sistema investitorja in vzpostavitev izmenjave podatkov meritev se upošteva v popisu postavke V.5.1 za FVE Verovškova 70 in postavka IX.9.1 za FVE Koseze.

**3. VPRAŠANJE, 03.12.2024 14:44**

Pozdravljeni. Zaradi načina dobav FV elektrarn s pripadajočo opremo transformatorske postaje iz držav izven EU in težav za priklop le take opreme na elektroenergetski sistem, vas prosimo da za ključno opremo transformatorske postaje zahtevate renomirane proizvajalce znotraj EU, kateri se tudi običajno priključujejo v distribucijski sistem v Sloveniji.

ODGOVOR:

Ponujena oprema transformatorske postaje mora biti dobavljena v skladu s smernicami sistemskega operaterja na območju predvidene gradnje.

**2. VPRAŠANJE, 03.12.2024 12:20**

Pozdravljeni. V tehnični in strokovni sposobnosti, 3.2.3.1 Reference, tč. b., predlagamo da se spremeni referenčni pogoj glede istega proizvajalca in sicer, da naročnik dovoljuje da sta vsaj dve referenčni transformatorski postaji istega oz. enakovrednega proizvajalca, kot sta predvideni v ponudbi tega javnega naročila. Na tem mestu razumemo da smatrate za istega oz. enakovrednega proizvajalca ključne opreme transformatorske postaje: energetski transformator in SN blok. Prosimo da ustrezno popravite tudi POTRDILO – REFERENCE – za tč. b.

ODGOVOR:

Naročnik reference ne bo spreminjal. Pod navedbo transformatorska postaja se smatra energetski transformator in SN blok. V primeru, da bo ponudnik ponujal enakovredno opremo, bo naročnik kot merilo enakovrednosti upošteval parametre, ki so navedeni v prilogi.

Naročnik na svoji spletni strani objavlja nov dokument PARAMETRI:

1. Suhi transformatorji 20(10)/0,4 kV, 1.000 kVA
2. SN celice,

ki bo osnova za oceno enakovrednosti opreme.

1. **VPRAŠANJE, 3.12.2024 11:10**

Spoštovani. Naročnika prosimo da objavi enopolne sheme oz. risbe za SN opremo in NN sestave vseh FVE, na katere so tudi sklicevanja v popisih opreme, materiala in del. Hvala.

**ODGOVOR:**

Naročnik na svoji spletni strani objavlja enopolno shemo FVE Verovškova 70 in enopolno shemo FVE Koseze.